**Lébényi Közös Önkormányzati Hivatal**

**Jegyzőjétől**

 ………………. napirend

**ELŐTERJESZTÉS**

**a Képviselő-testület 2019. február 28-i**

**ülésére**

**Tárgy**: a Lébényi Közös Önkormányzati Hivatal létrehozására és fenntartására kötött megállapodás módosítása

**Előterjesztő**: dr. Tóth Tünde jegyző

**Tisztelt Képviselő-testület!**

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 84. § (1) bekezdése értelmében 2013. február 1-jétől Lébény és Mecsér önkormányzata közös önkormányzati hivatalt működtet, az ezzel kapcsolatos megállapodás megkötésére 2013, felülvizsgálatára pedig 2014 januárjában került sor.

Most a megállapodás módosítására teszek javaslatot, melynek indoka, hogy az elmúlt időszakban változások történtek a hivatali dolgozók munkakörében, illetve a székhelyhivatal és a kirendeltség közötti munkamegosztásban (ezek részletezésére a közös hivatal 2018. évi munkájáról szóló beszámolóban tértem ki), valamint változott az önkormányzati hivatal működésének támogatása is.

Kérem, hogy az előterjesztést megtárgyalni és egyetértés esetén elfogadni szíveskedjenek.

**Határozati javaslat**

**Lébény Város Önkormányzat Képviselő-testületének**

**…../2019.(…...) határozata**

Lébény Város Önkormányzat Képviselő-testülete a közös önkormányzati hivatal létrehozására és fenntartására Mecsér Község Önkormányzat Képviselő-testületével kötött, a jelen előterjesztés 1. sz. melléklét képező megállapodás módosítást jóváhagyja. Felhatalmazza a polgármestert, hogy a megállapodást az önkormányzat nevében aláírja.

Felelős: polgármester, jegyző

Határidő: az aláírásra 2019. március 1., azzal, hogy rendelkezéseit 2019. január 1-jétől alkalmazni kell.

Lébény, 2019. február 21.

 dr. Tóth Tünde

 jegyző

# Közös önkormányzati hivatal létrehozására és fenntartására között megállapodás módosítása

amely létrejött egyrészről **Lébény Város Önkormányzata**(9155 Lébény, Fő út 47.) képviseli: Kovács Gábor polgármester), másrészről **Mecsér Község Önkormányzata (**9176 Mecsér, Fő u. 1., képviseli: Csaplár Zoltán polgármester,) figyelemmel Magyarország helyi önkormányzatairól szóló 2011. évi CLXXXIII. törvény (a továbbiakban: Mötv.) 84. - 85. §-ában foglaltakra – alulírt helyen és időben az alábbiak szerint:

**Felek a közöttük a** 2013. február 1-jével létrejött a Lébényi Közös Önkormányzati Hivatalt létrehozására és fenntartására irányuló megállapodást (a továbbiakban: Megállapodás) 2019. január 1-jei hatállyal az alábbiak szerint módosítják.

1. **A Megállapodás 3.2. pontja az alábbiak szerint módosul:**

,,A Hivatal feladatait az alábbi létszámmal látja el:

A székhelyen:

- jegyző,

-1 fő adminisztrátor- általános igazgatási ügyintéző

-1 fő általános igazgatási ügyintéző

-1 fő szociális- gyermekvédelmi- anyakönyvi- ügyintéző

-2 fő pénzügyi-gazdálkodási ügyintéző,

-1 fő pénztáros- pénzügyi-humánpolitikai ügyintéző

-1 fő településüzemeltetési, környezetvédelmi és hulladék-gazdálkodási ügyintéző,

-1 fő adóügyi ügyintéző

-1 fő polgármesteri referens

- 1 fő közterületfelügyelő

A kirendeltségen:

- 1 fő adminisztrátor- általános igazgatási ügyintéző

- 1 fő pénzügyi-gazdálkodási-adóügyi ügyintéző

1. **A Megállapodás 4.5. pontja (kirendeltség és székhely közötti munkamegosztás) törlésre kerül.**
2. **A megállapodás 5. pontja az alábbiak szerint kerül szabályozásra:**

**,,5. A közös önkormányzati hivatal működési és fenntartási költségviselése**

* 1. A közös önkormányzati hivatal működési és fenntartási költségei:
* A jegyző, a közös önkormányzati hivatal köztisztviselőinek és egyéb foglalkoztatottainak személyi jellegű kiadásai és ezek járulékai, valamint e köztisztviselők és foglalkoztatottak egyéb – a jogszabályokban és a képviselő-testületek döntéseiben meghatározott – juttatásai, költségtérítései (személyi juttatások),
* a fenntartott hivatali épületek, helyiségek fenntartási, karbantartási, fűtési, villamosenergia-ellátási, közüzemi, stb. költségei,
* a fenntartott hivatali épületek telefon, posta, nyomtatvány, papír, írószer költségei, az irodagépek karbantartási, esetleges bérleti és javítási költségei, kis értékű tárgyi eszköz és tárgyi eszköz beszerzés költségei, a közös önkormányzati hivatal éves költségvetésében engedélyezett egyéb kiadások.
	1. Amennyiben az önkormányzati hivatal működésének támogatása jogcímen (beszámítás után) kapott összeg a személyi juttatások összegét nem fedezi, úgy a Lébény Város Önkormányzata és Mecsér Község Önkormányzata az előző évi lakosságszáma szerinti megosztásban viseli a felmerülő különbözet összegét.
	2. A közös önkormányzati hivatal működésének támogatását Lébény Város Önkormányzata igényli. A Mecsér Község Önkormányzatát terhelő különbözet összegét Mecsér Község Önkormányzata saját költségvetése terhére köteles kiegészíteni. A kiegészítést két részletben, a féléves, illetve az éves beszámoló elfogadását követően számlázza le Lébény Város Önkormányzata.
	3. A fentieken túl mindkét önkormányzat saját költségvetése terhére maga viseli a székhelyhivatal, illetőleg a kirendeltség működésével kapcsolatos egyéb, 5.1. szerinti költségeket.
	4. A közös önkormányzati hivatal fenntartásához fizetendő önkormányzati hozzájárulás tervezése érdekében a jegyző minden év december 31-ig írásban tájékoztatja Mecsér Község Önkormányzatát az önkormányzati hivatal működésének támogatása jogcímen (beszámítás után) várható összegről és a Mecsér Község Önkormányzatát terhelő különbözet összegéről.

Jelen megállapodás módosítást Lébény Város Önkormányzatának Képviselő-testülete …../2019.(…...), Mecsér Község Önkormányzatának Képviselő-testülete …/2019.(……….) számú határozatával jóváhagyta.

A Megállapodás jelen módosítással nem érintett rendelkezései változatlan tartalommal fennmaradnak.

Lébény, 2019.

 **Kovács Gábor Csaplár Zoltán**

 Lébény Város Polgármestere Mecsér Község Polgármestere

Ellenjegyezte:

 **dr. Tóth Tünde**

 jegyző